Padderudvannet

Padderudvannet er et vann i Asker kommune. Det ligger rett sør for E18 helt vest i Asker kommune. Vannet får tilsig via små bekker fra nord, og har avløp i sørvest mot Ulvenvannet. Vannet ligger i et område med kalkrike kambrosilurbergarter, og har pH = 8. Det er meromiktiske forhold. Ved undersøkelse i 2012 var det syv meters siktedyp. Vannet huser flere rødlistede plantearter, blant annet blanktjønnaks. Av fisk finnes abbor, gjedde, mort, sørv, ørekyt, ørret og ål. Sistnevnte er rødlistet som kritisk truet (CR) både nasjonalt og globalt, og er derfor fredet. Referanser